Oma blogis kirjutab ta, et üks peamisi põhjusi, miks ta valis koostöö Svenska Speliga, on aidata kaasa Rootsi pokkeri arendamisele ja muuta mäng lõbusamaks. Selle kõrval tahab ta ka aidata parandada Rootsi meistrivõistluste mainet, sest nii Rootsi pokkerimängijate arusaamine meistrivõistlustest kui ka Svenska Speli versioon sellest olevat allpool igasugust arvestust. Thorson kirjutab oma blogis, et Rootsi  meistrivõistlused (mida on peetud ka Eestis) on praegu pigem nali ja meelelahutus. Ka enamus Rootsi pokkerieliidist arvab sama. Viimastel rahvuslikel meistrivõistlustel osales näiteks Rootsi sajast parimast pokkerimängijast vahest kakskümmend ning neistki enamus vaid seepärast, et niisugune oli nende sponsori soov. Thorsoni jaoks pole meistrivõistlused aga ei midagi enamat kui tühipaljas paroodia, kus nimetust "Rootsi Meistrivõistlused" ainult kuritarvitatakse.